stanford-oval/wikipedia huggingface dataset:
חיותה עז גד
קריירה כשחיינית מקצועית > 1961

בתחרויות השחייה של המכביה השישית שנערכו בספטמבר 1961 היא זכתה במדליית ארד במשחה שליחות 4x100 מטר מעורב ביחד עם נוגה הררי, גלי להב וקורין בשיא ישראלי חדש של 5:47.2 דקות, אחרי ארצות הברית שקבעה שיא מכביה חדש של 5:09.8 דקות ודרום אפריקה (5:31.7 דקות) וסיימה במקום חמישי במשחה ל-400 מטר חופשי בתוצאה של 5:43.4 דקות.
ספריה

שמש בראשי, שירה. אופיר ביכורים 2017.
זה התחיל כמו האביב, סיפורן של 40 נשים על האהבה הראשונה שלהן. ארגמן-מיטב, 2018.
תמונות מימים רחוקים, אוטוביוגרפיה המספרת את תולדות חייה, מסיום המלחמה בה הלכה לאיבוד. דרך רעב, עלייתה לארץ ישראל, חייה בקיבוץ כילדה ללא משפחה וכאישה בוגרת. 2019.
האפריקאית מברלין. ספר שירה העוסק במוצא אביה, שאביו הגיע לגרמניה מאפריקה, ארגמן-מיטב 2019
לא קול משמיים, שירה, נכתב לזכר אחותה. ארגמן-מיטב, 2020.
הערות שוליים

↑  שחייה, על המשמר, 13 בספטמבר 1953
↑  ישראל ניצחה את דרום אפריקה 0:4 - הישגים מצויינים בשחייה, על המשמר, 28 בספטמבר 1953
↑  ספורט, על המשמר, 1 באוקטובר 1954
↑  שחייני הפועל הצטיינו בהולנד, על המשמר, 31 במאי 1955
↑  השחיין ראובן שנפר יתאמן אצל קיפוט באוניברסיטת "ייל", דבר, 3 ביוני 1955
↑  שחייני "הפועל" קבעו שוב חמישה שיאים חדשים בבלגיה, על המשמר, 16 ביוני 1955
↑  ישראל פז, 5 שיאים ישראלים בשחייה, על המשמר, 9 באוקטובר 1955
↑  וולק האמריקאי זכה ב-200 פרפר דקות לאחר ששחה 1500 מ', חרות, 23 בספטמבר 1957
↑  שיאים בשחייה, מעריב, 30 באוגוסט 1959
↑  הליגה הלאומית תחל ב-5 בנובמבר, חרות, 18 בספטמבר 1960
↑  מרצ'יביאק שיפרה את שיאה הארציים בשחייה, דבר, 18 בספטמבר 1960
↑  יובנטוס תשחק היום בנעילת המכביה, על המשמר, 5 בספטמבר 1961
ימיקאני צ'סטר

ימיקאני צ'סטר (נולד ב-20 בדצמבר 1994) הוא כדורגלן מלאווי המשחק בעמדת הקיצוני בנבחרת מלאווי.
קריירה בינלאומית

ב-6 בספטמבר 2015, צ'סטר ערך את הופעת הבכורה שלו במדים הלאומיים של נבחרת מלאווי בתיקו 2–2 מול נבחרת סווזילנד במסגרת מוקדמות גביע אפריקה לאומות 2017.
יום המורים העולמי

יום המורים העולמי מתקיים ב-5 באוקטובר מדי שנה, מאז שנת 1994, לציון פועלם של ארגוני המורים ברחבי עולם וכהוקרה למורים עצמם. מטרת היום היא לגייס תמיכה במורים ולהבטיח כי מורים ימשיכו לספק את צורכי החינוך של דורות בעתיד.
התפתחות הרעיון

הרעיון של ציון יום המורה התפתח במקביל במדינות רבות לאורך המאה ה-20. במרבית המקרים התאריך הנבחר מסמל אירוע משמעותי הקשור לדמות או אירוע מרכזיים בעולם החינוך. זוהי גם הסיבה המרכזית לכך שיום זה מצוין במדינות שונות בתאריכים שונים. בארגנטינה נקבע יום המורה (Domingo Faustino Sarmiento) ביום אזכרתו של נשיאה השביעי של המדינה, אשר תרם רבות להתפתחות החינוך הציבורי בה. בהודו נקבע יום המורה בתאריך הולדתו של ד"ר סרבהלי רדהקרישנן, נשיאה השני של הודו.
בשנת 1994 הציע אונסק"ו את 5 באוקטובר כיום המורה הבינלאומי, לצד פרסום מסמך המלצות בנושא מעמד המורה. מסמך זה מאגד את זכויות וחובות המורים, תקנים בינלאומיים להכשרת מורים, תנאי העסקה ועוד. המסמך קרא לקובעי מדיניות לשתף מורים בהחלטות חינוכיות, רפורמות ועיצוב מערכות החינוך בכל מדינה, במטרה לקדם הוראה איכותית. המסמך והמלצותיו אומצו על ידי ארגון העבודה הבינלאומי של האו"ם (ILO) המייצג 183 מדינות ברחבי העולם, ובשנת 1997 פרסם אונסק"ו מסמך המשך השם דגש על מעמד המורה וההוראה בבתי ספר העל-יסודיים.
על פי ארגון אונסק"ו, יום המורים העולמי מבטא פעולה סמלית משמעותית לקידום המודעות, ההבנה וההערכה הקיימת לתרומה החיונית שמעלים מורים לחינוך ולהתפתחות. ארגון Education International, שהוא פדרציה עולמית של ארגוני המורים, המייצג את בעלי מקצוע ההוראה בעולם, מקדם את ציונו של יום המורים העולמי ברחבי תבל.
יום המורה בעולם

יום המורים העולמי נחגג בלמעלה מ-100 אומות בעולם. בעומאן, סוריה, מצרים, לוב, קטר, בחריין, איחוד האמירויות הערביות, תימן, תוניסיה, ירדן, ערב הסעודית, אלג'יריה, מרוקו ועוד כמה מדינות ערביות מצוין יום המורים ב-5 באוקטובר. במדינות אחדות מצוין יום המורה במועד משלהן. בישראל מצוין יום המורה בכ"ג בכסלו.
| מדינה | שם החג | תאריך |
| --- | --- | --- |
| ישראל ישראל | יום המורה | כ"ג בכסלו |
| ארגנטינה ארגנטינה | Dia del Maestro | 11 בספטמבר |
| אלבניה אלבניה | Teacher's Day | 7 במרץ |
| אוסטרליה אוסטרליה | World Teachers’ Day | יום שישי האחרון באוקטובר |
| ברזיל ברזיל | Dia do Professor | 15 באוקטובר |
| צ'ילה צ'ילה | Día del Profesor | 16 באוקטובר |
| הרפובליקה העממית של סין  סין | 教师节 | 10 בספטמבר |
| צ'כיה צ'כיה | Den učitelů | 28 במרץ |
| אקוודור אקוודור |  | 13 באפריל |
| אל סלוודור אל סלוודור |  | 22 ביוני |
| הונג קונג הונג קונג |  | 10 בספטמבר |
| הונגריה הונגריה | Teacher's Day | יום שבת הראשון ביוני |
| הודו הודו | शिक्षक दिवस | 5 בספטמבר |
| אינדונזיה אינדונזיה | Hari Guru | 25 בנובמבר |
| איראן איראן |  | 2 במאי |
| מלזיה מלזיה | Hari Guru | 16 במאי |
| מקסיקו מקסיקו | Día del Maestro | 15 במאי |
| מונגוליה מונגוליה | Багш нарийн баярын өдөр | סוף השבוע הראשון של פברואר |
| פקיסטן פקיסטן | Teacher's Day | 5 באוקטובר |
| פרו פרו | Día del Maestro | 6 ביולי |
| הפיליפינים הפיליפינים |  | 5 באוקטובר |
| פולין פולין | Dzień Nauczyciela | 14 באוקטובר |
| רוסיה רוסיה | День учителя | 5 באוקטובר |
| סינגפור סינגפור |  | 1 בספטמבר |
| קוריאה הדרומית קוריאה הדרומית | 스승의 날 | 15 במאי |
| טאיוואן טאיוואן | 教師節 | 28 בספטמבר |
| תאילנד תאילנד | วันครู | 16 בינואר |
| טורקיה טורקיה | Öğretmenler Günü | 24 בנובמבר |
| ארצות הברית ארצות הברית |  | 6 במאי |
| וייטנאם וייטנאם | Ngày nhà giáo Việt Nam | 20 בנובמבר |
| ונצואלה ונצואלה |  | 15 בינואר |
ראו גם

יום המורה
יחסי צ'ילה – קוריאה הצפונית

| יחסי צ'ילה – קוריאה הצפונית |
| --- | --- |
צ'ילה: קוריאה הצפונית


צ'ילה: קוריאה הצפונית
שטח (בקילומטר רבוע)
756,102: 120,538
אוכלוסייה
19,788,712: 26,517,006
תמ"ג (במיליוני דולרים)
335,533: 
תמ"ג לנפש (בדולרים)
16,956: 
משטר
דיקטטורה קומוניסטית: דיקטטורה, טוטליטריזם, משטר חד מפלגתי

יחסי צ'ילה–קוריאה הצפונית הם יחסי החוץ בין הרפובליקה של צ'ילה לבין הרפובליקה הדמוקרטית העממית של קוריאה.
היסטוריה

שתי המדינות כוננו יחסים דיפלומטיים ימים ספורים לאחר שנשיא צ'ילה סלבדור איינדה נכנס לתפקידו ב-16 בנובמבר 1970. בתחילת 1973, שר החוץ הצ'יליאני קלודומירו אלמיידה ביקר בפיונגיאנג, שם הביעו הרשויות המקומיות עניין בקניית נחושת מצ'ילה. באמצע אותה שנה נחתם הסכם חילופי תרבות. לאחר ההפיכה בצ'ילה בשנת 1973, ניתק המשטר הצבאי הצ'יליאני את היחסים עם צפון קוריאה. היחסים הדיפלומטיים חודשו ב-25 בספטמבר 1992, כאשר שר החוץ הצ'יליאני אנריקה סילבה סימה יחד עם עמיתו הצפון קוריאני קים יונג-נאם חתמו במהלך העצרת הכללית של האו"ם על פרוטוקול של הסכמה לחידוש היחסים.
לאחרונה הביעה ממשלת צ'ילה את דאגתה מפני שיגור הטילים הבליסטיים שביצעה צפון קוריאה בשנת 2017, אירועים שבגינם ביקשה ארצות הברית כי צ'ילה תנתק את קשריה הדו-צדדיים עם פיונגיאנג, בקשה שנדחתה על ידי שר החוץ הצ'יליאני ארלדו מוניוס, שהצהיר כי מערכת היחסים בין המדינות "רחוקה" וכי המדינה עומדת בסנקציות שהטיל האו"ם על האומה האסייתית.
קשרי עסקים

בשנת 2015 הסתכם הסחר בין שתי המדינות בכ-27 מיליון דולר. המוצרים העיקריים שיוצאו על ידי צ'ילה היו עפרות נחושת, אוכמניות ופפטונים, ואילו המוצרים שיוצאו בעיקר על ידי צפון קוריאה למדינה הדרום אמריקאית היו מוצרי ברזל או פלדה. צ'ילה היא המדינה שקונה הכי הרבה מוצרים מצפון קוריאה מבין מדינות אמריקה הלטינית, יותר מאשר פרגוואי, ברזיל ומקסיקו.
נציגויות דיפלומטיות

שגרירות צ'ילה בסין מוסמכת גם עבור קוריאה הצפונית.
שגרירות קוריאה הצפונית בברזיל מוסמכת גם עבור צ'ילה.
יום המים העולמי

יום המים העולמי מצוין מדי שנה ב-22 במרץ ועוסק, כמתבקש משמו, במים. היום נקבע על פי החלטה של האו"ם מ־1992, בכנס בריו דה ז'ניירו. אונסק"ו, שיזמה את היום, מזמינה את המדינות החברות באו"ם לציין את היום כפי שמתאים לכל מדינה. 178 מדינות משתתפות בציון יום זה ביניהן גם מדינת ישראל. אחת מן המטרות שהציב לעצמו ארגון האו"ם היא להבטיח כי עד שנת 2030, לא יהיה בעולם אדם שאין לו גישה מסודרת ובטוחה למקור זמין של מי שתייה.
יום המים עוסק בעיקרו בחשיבות שבחיסכון במים, בכל שנה היום סובב סביב נושא אחר הקשור במים, לדוגמה, ב-2014 היום עסק בקשר בין אנרגיה למים. הנושא בשנת 2021 הוא כיצד אנו מעריכים מים מעבר למחירם. הוא קובע כיצד הוא מנוהל ומשותף. המשמעות של מים קשורה בין משקי בית, תרבות, בריאות, חינוך, כלכלה ושלמות הסביבה הטבעית שלנו. אם אנו מתעלמים מכל אחד מהערכים הללו, אנו מסתכנים בניהול לא נכון של משאב סופי, שאין לו תחליף, על פי ארגון האו"ם.
עקרונות

לנהל את משק המים הבינלאומי תוך ראיה הוליסטית ואינטגרטיבית.
ליצור בסיס נתונים ברמה בינלאומית מקיפה, אשר יעריך את האיכות של מקורות המים ואת ההיצע שלהם ושל כלל הפעילות שמבצעים בני האדם, שמשפיעה על כמות המים ועל איכותם. כל זה על מנת להתמודד בצורה ארוכת טווח עם תופעות של בצורות, שיטפונות, סביבה, זיהום ומדבור.
להגן על מקורות המים הטבעיים מפני מפגעים וזיהומים למיניהם.
לבחון את ההשלכות של ההתחממות הגלובלית של כדור הארץ על נושא אספקת המים ואיכותם.
ראו גם

טיהור מים
מיחזור מים
משבר מים
חג המים - יום המים בישראל
הערות שוליים

1 2  יום המים הבינלאומי, באתר מים - פורטל המים של ישראל
↑  יום המים הבינלאומי, באתר איכות הסביבה, ‏2018-03-22
↑  Igor Todorović, World Water Day 2021: How do you value water?, balkangreenenergynews.com, ‏19-3-2021
ערך זה הוא קצרמרבנושא איכות הסביבה ובנושא האומות המאוחדות. אתם מוזמנים לתרום לוויקיפדיה ו.
טורקית עות'מאנית

| --- | --- |
 מדינות:  לא בשימוש
 אזורים:  לא בשימוש
 דוברים:  0
 שפת אם:  0
 כתב:  אלפבית ערבי
 משפחה:  שפות אלטאיות (במחלוקת)  שפות טורקיות   שפות אוע'וז  טורקית עות'מאנית 
 לאום:  לא בשימוש
 מוסד:  אין
 קוד שפה:  ota 
 קוד ISO 639-2:  ota 
 קוד ISO 639-3:  ota 
 ראו גם:  שפה • כתב • רשימת שפות
 
"תחריר דפתרי"- רשימות מיסוי של העיר פטולמאידה (כיום ביוון) מתקופתו של הסולטאן סלים השני
בול עות'מאני מ-1901 ובמרכזו נראית הטורה
טורקית עוֹתְ'מָאנִית (בטורקית: Osmanlıca או Osmanlı Türkçesi; בטורקית עות'מאנית: لسان عثمانی או عثمانليجة ובתעתיק לטיני מודרני Lisan-ı Osmani) היא רובד היסטורי של השפה הטורקית, אשר דובר בשטחיה של טורקיה המודרנית ובשטחים נוספים של האימפריה העות'מאנית, ואשר שימש כשפת המִנהל, הספרות והתרבות ברחבי האימפריה העות'מאנית כולה.
הטורקית העות'מאנית מתאפיינת במבנים דקדוקיים, במספר גדול של מילים שנשאלו בעיקר מפרסית ומערבית ובשימוש באותיות ערביות ובספרות המשרק ההודיות הערביות, ובמהלך המאה ה-20 היא התפתחה במהירות לטורקית מודרנית כתוצאה מהכוונה ממשלתית.
הבחנה בין טורקית וטורקית עות'מאנית

הטורקית העות'מאנית כמעט שאינה מדוברת מאז אמצע המאה ה-20, אך בניגוד לטעות רווחת, היא לא נכחדה ועברה מהעולם, בדיוק כפי שאנגלית עתיקה או עברית מקראית לא נכחדו ונעלמו. תחת זאת השתנתה הטורקית העות'מאנית והתפתחה לטורקית מודרנית במהלך המאה ה-20. המקור לסברה הרווחת המוטעית הנ"ל נעוץ בכך שחלק גדול מהשינויים שהתחוללו במהלך המאה ה-20 בטורקית העות'מאנית לא עלו מהרחוב, אלא הוכתבו באופן מזורז על ידי מוסדות השלטון של הרפובליקה הטורקית שקמה על חורבות האימפריה העות'מאנית לאחר מלחמת העצמאות של טורקיה. דבר זה נעשה באמצעות המוסד לשפה הטורקית, גוף ממשלתי שהוקם בשנת 1932 לשם בקרת השפה ופיקוח עליה.
סיבה נוספת לסברה כי מדובר בשתי שפות שונות מקורה בעובדה שפעילותו של המוסד לשפה הטורקית, כמו גם שינויים אחרים שהתחוללו בטורקיה בשנים אלה מכוח רפורמות אטאטורק, לוו באווירה של דחיית המורשת העות'מאנית המסואבת והרוויה בהשפעות זרות, וחזרה למקורות הטורקיים "הטהורים". גישה זו הביאה לרושם שהטורקית המודרנית דילגה על ההתפתחויות שחלו בשפה בתקופה העות'מאנית, והמשיכה לכאורה מאותה נקודה בה החלו התפתחויות אלה, תוך שהיא עוקפת אותן ומתעלמת מהן. כך, לכאורה, עלתה הטורקית המודרנית והתפתחה מרובד מוקדם יותר של השפה ולא מהטורקית העות'מאנית. תופעה זו והגישה התומכת בה זכו לשם "טורקית טהורה" (öz Türkçe).
אולם סברה זו, כאמור, אינה נכונה. אף שהטורקית העות'מאנית שונה באופן מהותי מטורקית מודרנית ובמידה רבה איננה מובנת לדוברי השפה העכשווית, התהליכים שחלו בשלב המעבר בין שני רובדי השפה זהים לתהליכים שחלו בשפות אחרות אשר עברו מרובד מוקדם למאוחר, ואין לייחס חשיבות מכרעת בבחינת הקשר בין שני הרבדים הלשוניים לקצב בו התרחשו שינויים אלה, או לשאלה אם התפתחו במהלכם הטבעי של העניינים או הוכתבו על ידי רשות שלטונית.
גישה זו אף מוקצנת בטענה כי טורקית מודרנית היא גלגולה העכשווי של "טורקית עות'מאנית חדשה" (Yeni Osmanlı Türkçesi), הלשון שדיברו באימפריה העות'מאנית מאז אמצע המאה ה-19. משמעותה של טענה זו היא כי הטורקית המדוברת כיום איננה שייכת לרובד לשוני שונה מזה של הטורקית העות'מאנית, אלא היא תת-רובד עכשווי של העות'מאנית המאוחרת. להבחנה זו, הלכה למעשה, אין משמעות של ממש, שכן מדע הבלשנות בודק ומשווה את ההבדלים בין שפות, ניבים ורבדים לשוניים שונים, וההגדרה המדויקת האם אכן מדובר בשפות, ניבים או רבדים שונים חשובה פחות, ולעיתים אף מושפעת משיקולים חברתיים, פוליטיים ואחרים.
המוסד לשפה הטורקית, שטען במשך חמישים שנה כי טורקית וטורקית עות'מאנית הן שפות שונות, הכיר לבסוף באופן רשמי בשנת 1983 בקשר ובקרבה שבין שני רובדי השפה, ולשם כך הכשיר את השימוש במילים ובביטויים עות'מאניים כחלק מהשפה הטורקית העכשווית.
היסטוריה > מוצא

לאחר שהסלג'וקים קיבלו עליהם את האסלאם במאה ה-10, שאלה שפתם מספר גדול של מילים מערבית ומפרסית, וחשוב מכך, היא אימצה מבנים לשוניים מורפולוגיים שהיו אופייניים לשפות אלה. מאחר שפרסית היא שפה הודו-אירופית וערבית היא שפה שמית, מבנים אלה, ובפרט אופן הקישור בין שם עצם לשם תואר ודרך החיבור של שני שמות עצם ביחסת שייכות או תיאור, היו (ונותרו) זרים לשפה הטורקית, השייכת למשפחת השפות הטורקיות (ראו להלן).
מבחינה היסטורית עומדת עובדה זו בסתירה לטעות רווחת נוספת, לפיה רכשה הטורקית העות'מאנית את אופייה בתקופת התרחבותה של האימפריה העות'מאנית החל במאה ה-15, וזאת כתוצאה משליטתה על חצי האי ערב וצפון אפריקה. ברי שהשפעה הדדית בין ערבית וטורקית עות'מאנית המשיכה והתקיימה במשך שנות שלטונם של העות'מאנים על הערבים, אך את מירב ההשפעות הערביות והפרסיות רכשה שפתם של אבות העות'מאנים לפני שפלשו לאסיה הקטנה במאה ה-11 ומאות שנים לפי שהתפשטו צאצאיהם סביב הים התיכון והקימו את האימפריה העות'מאנית.
היסטוריה > רובדי הטורקית העות'מאנית

הטורקית העות'מאנית הייתה מדוברת במשך כ-850 שנים, והתפתחותה התרחשה בשלושה רבדים:
טורקית עות'מאנית עתיקה (Eski Osmanlı Türkçesi) - בשלב זה, שנמשך מראשיתה של השפה בסוף המאה ה-11 ועד למאה ה-16, הייתה הטורקית העות'מאנית זהה כמעט לחלוטין לשפה שדוברה בפי הסלג'וקים ובנסיכויות הבייליקיות באנטוליה.
טורקית עות'מאנית בינונית (Orta Osmanlı Türkçesi) או עות'מאנית קלאסית (Klasik Osmanlıca) דוברה באימפריה העות'מאנית מהמאה ה-16 ועד תקופת הטנזימאט, אשר החלה בשנת 1839 והסתיימה ב-1876.
טורקית עות'מאנית חדשה (Yeni Osmanlı Türkçesi) הייתה השפה שדוברה באימפריה העות'מאנית מאמצע המאה ה-19 ועד למאה ה-20.
ההבדלים העיקריים בין טורקית עות'מאנית לטורקית

ההבדלים בין עות'מאנית לטורקית מודרנית הם כה רבים עד שקצרה היריעה מלסקור את כולם. להלן יפורטו ההבדלים העיקריים בלבד, ככל הניתן מבלי להתעמק יתר על המידה בעקרונות הדקדוק הטורקי, המורכב למדי ושונה מאוד מזה של עברית או אנגלית:
ההבדלים העיקריים בין טורקית עות'מאנית לטורקית > כתב

ההבדל הידוע ביותר בין טורקית עות'מאנית לטורקית מודרנית הוא החלפת האלפבית הערבי באלפבית הלטיני ב-1928. שינוי זה, שזכה לכינוי "מהפכת האותיות" (Harf Devrimi), נתפס על ידי מוסטפא כמאל כהכרחי לקידמה ולמלחמה באנאלפביתיות, שכן האלפבית הערבי אינו מסוגל להביע את העושר הפונולוגי של השפה הטורקית, שבה שמונה תנועות. העובדה שטורקית היא שפה צירופית, העושה שימוש מסיבי במוספיות, בצירוף העובדה שהיא כפופה לכללים דקדקניים של הרמוניה קולית, מביאה לכך שהתנועות ממלאות תפקיד חשוב במיוחד ביצירת מילים ובהבחנה ביניהן. תוצר הלוואי השלילי של שינוי שיטת הכתב, תוצר שממנו לא היו מחדשי השפה מוטרדים במיוחד, הפך את אוצרות הספרות, השירה והאמנות העות'מאניים לבלתי נגישים לדוברי טורקית מודרנית בלא תיווך של תיעתוק. להלן כללי התעתיק מהאלפבית הערבי ללטיני:
| אות | שם עות'מאני | מקבילה בעברית | תעתיק בטורקית מודרנית | אלפבית פונטי בינלאומי |
| --- | --- | --- | --- | --- |
| ا | אליף, elif | א | a, e | / ʌ / |
| ء | המזה, hemze | א' | ', a, e, i, u, ü | - |
| ب | בה, be | ב דגושה | b | / b / |
| ﭖ | פה, pe | פ דגושה | p | / p / |
| ت | תה, te | ת | t | / t / |
| ث | סה, se | ס | s | / s / |
| ج | ג'ים, cim | ג' | c | / dʒ / |
| ﭺ | צ'ים, çim | צ' | ç | / tʃ / |
| ح | הא, ha | ה | h | / h / |
| خ | הי/הא, hı | ה | h | / h / |
| د | דאל, dal | ד | d | / d / |
| ذ | זל, zel | ז | z | / z / |
| ر | רה, re | ר | r | / ɾ / |
| ز | זה, ze | ז | z | / z / |
| ﮊ | ז'ה, je | ז' | j | / ʒ / |
| س | סין, sin | ס | s | / s / |
| ش | שין, şın | ש ימנית | ş | / ʃ / |
| ص | סאד, sad | ס | s | / s / |
| ض | דאד, dad | ד, ז | d, z | / d, z / |
| ط | טי/טה, tı | ט | t | / t / |
| ظ | זי/זה, zı | ז | z | / z / |
| ع | אין, ayın | ע, ה, ' | ', h | / h / |
| غ | גאין, gayın | ג, ' | g, ğ | / ɣ / |
| ف | פה, fe | פ רפה | f | / f / |
| ق | כף, kaf | ק, כ | k | / k / |
| ك | כף, kef | כ, ג, נ, ' | k, g, ğ, n | / k / |
| ﮒ | גף, gef | ג, ' | g, ğ | / g / |
| ﯓ | נף-nef, סא'אר-sağır, כף-kef | נ | n | / n / |
| ل | לאם, lam | ל | l | / l / |
| م | מים, mim | מ | m | / m / |
| ن | נון, nun | נ | n | / n / |
| و | וו, vav | ו, או | v, o, ö, u, ü | / o, œ, u, y, v / |
| ه | הא, he | ה, א | h, e, a | / h / |
| ﻻ | לאמאליף, lamelif | ל-א | la | / la / |
| ي | יה, ye | י | y, ı, i | / ɯ, i, j / |
ראו גם

כללים לתעתיק מטורקית
לקריאה נוספת

השוואת תעתיקיו של הכתב הערבי בפרסית, ערבית ובטורקית עות'מאנית (גרמנית)
השוואת תעתיקים של טורקית עות'מאנית וטורקית מודרנית (אנגלית)
כללים לתִעתוק טורקית עות'מאנית (אנגלית)
"גלגולי לשון, מסע בעקבות המצאתו הגדולה ביותר של האדם", גיא דויטשר, מסת"ב 978-965-7120-92-7.
"Turkish", Geoffrey Lewis, 2. edition; The Arabic and Persian element in Turkish, P.144.
הערות שוליים

↑  לפי דעות מסוימות, היא התגבשה באופן סופי לשפה נבדלת רק במאה ה-13, ועל כן דיברו בה במשך 700 שנה בלבד.
↑  אתר Osmanlica.
↑  לעניין זה ראו לדוגמה בספרו של גיא דויטשר "גלגולי לשון, מסע בעקבות המצאתו הגדולה ביותר של האדם", מסת"ב 978-965-7120-92-7 בעמ' 307.
↑  לעניין האותיות ı/i ראו בויקיפדיה:כללים לתעתיק מטורקית.
↑  בטורקית מודרנית נעשה עדיין שימוש בגרש, אולם מטרתו שונה לחלוטין ותפקידו להבחין בשמות עצם פרטיים בין שם העצם עצמו למוספיות שמצטרפות אליו: Tel-Aviv'den מתל אביב, Kudüs'te בירושלים וכו'.
↑  להסבר אודות תפקידיו של סימן הגג בטורקית, ראו ויקיפדיה:כללים לתעתיק מטורקית.
↑  שני הטקסטים אינם זהים, אלא מובאים לשם המחשה בלבד.
↑  מתוך אתר המוסד לשפה הטורקית.
↑  השימוש במילה "ki" בטורקית מודרנית מוגבל למקרים מסוימים ולשפת דיבור לא תקנית.
| --- | --- |
בקרת זהויות :  GND: 4213347-6  TDVİA: osmanli-turkcesi 
דף מהאפוס הטורקי אודות חייו של הנביא מוחמד, "סייר-א נבי" (סוף המאה ה-14)
הטורה של הסולטאן מהמוט השני. הכיתוב באלפבית ערבי מציין לאמור: "מהמוט השני בן עבד אל-חאמיד עטור ניצחון לעד" ומתחתיו תעתיק מקורב לאלפבית לטיני
מוסטפא כמאל מציג את האלפבית הלטיני בסיוואס, 20 בספטמבר 1928
מקורן של מילים בטורקית מודרנית
עיטורים עות'מאניים על מזרקת אהמט השלישי בכניסה לארמון טופקאפי באיסטנבול (המאה ה-18)
יחסי אוסטרליה–תימן

| יחסי אוסטרליה–תימן |
| --- | --- |
אוסטרליה: תימן


אוסטרליה: תימן
שטח (בקילומטר רבוע)
7,741,228: 527,968
אוכלוסייה
26,778,707: 40,880,051
תמ"ג (במיליוני דולרים)
1,723,827: 21,606
תמ"ג לנפש (בדולרים)
64,373: 529
משטר
מונרכיה חוקתית פדרלית: רפובליקה

יחסי אוסטרליה–תימן הם היחסים הדיפלומטיים שבין הקהילייה של אוסטרליה לבין הרפובליקה התימנית.
סקירה כללית

לאוסטרליה יש מערכת יחסים דו-צדדית מוגבלת אך ידידותית המבוססת על שיתוף פעולה באמצעות פורומים בינלאומיים, כולל ה-IORA. מאז 2015, אוסטרליה סיפקה 40.25 מיליון דולר לתימן בסיוע הומניטרי באמצעות סוכנויות האו"ם. סיוע זה סיפק מזון, מחסה, מים, תברואה, שירותי בריאות והגנה לאנשים שנפגעו מאלימות.
סחר והשקעות

הסביבה הביטחונית בתימן הקשתה מאוד על התפתחות הקשרים המסחריים. הסחר עם תימן נותר מוגבל, ומורכב בעיקר מייצוא חיטה אוסטרלי.
נציגויות דיפלומטיות

אוסטרליה מיוצגת בתימן באמצעות שגרירותה בריאד, ערב הסעודית.
תימן מחזיקה באוסטרליה קונסוליה כללית בסידני.
יחסי ג'יבוטי–גרמניה

| יחסי ג'יבוטי–גרמניה |
| --- | --- |
ג'יבוטי: גרמניה


ג'יבוטי: גרמניה
שטח (בקילומטר רבוע)
23,200: 357,022
אוכלוסייה
1,172,573: 84,431,715
תמ"ג (במיליוני דולרים)
4,099: 4,456,081
תמ"ג לנפש (בדולרים)
3,495: 52,777
משטר
רפובליקה: רפובליקה פדרלית

יחסי ג'יבוטי–גרמניה הם היחסים הדו-צדדיים שבין רפובליקת ג'יבוטי ובין הרפובליקה הפדרלית של גרמניה.
היסטוריה

שתי המדינות כוננו יחסים דיפלומטיים בשנת 1978. החשיבות שגרמניה מייחסת ליחסים עם ג'יבוטי הודגשה על ידי פתיחת שגרירות גרמניה בג'יבוטי באביב 2010. ג'יבוטי, מצידה, פתחה שגרירות בברלין בסתיו 2011, והשגריר שלה הואמן בסוף נובמבר 2011.
יחסי צ'ילה – קוריאה הדרומית

| יחסי צ'ילה – קוריאה הדרומית |
| --- | --- |
צ'ילה: קוריאה הדרומית


צ'ילה: קוריאה הדרומית
שטח (בקילומטר רבוע)
756,102: 99,720
אוכלוסייה
19,788,712: 51,704,841
תמ"ג (במיליוני דולרים)
335,533: 1,712,793
תמ"ג לנפש (בדולרים)
16,956: 33,126
משטר
רפובליקה נשיאותית: רפובליקה נשיאותית חוקתית

יחסי צ'ילה–קוריאה הדרומית הם יחסי החוץ בין הרפובליקה של צ'ילה לבין הרפובליקה של קוריאה. שתי המדינות באגן האוקיינוס השקט הן שותפות סחר חשובות, שתיהן חברות בארגון הסחר העולמי, בפורום לשיתוף פעולה כלכלי באסיה-פסיפיק (APEC) ובארגון לשיתוף פעולה ולפיתוח כלכלי (OECD).
היסטוריה

קוריאה הדרומית כוננה יחסים דיפלומטיים עם צ'ילה בשנת 1962. צ'ילה פתחה את שגרירותה בסיאול בשנת 1974. ב-3 בדצמבר 1977 חתמו שתי המדינות על הסכם סחר, שנוהל לאחר ביקור של שר הכלכלה הצ'יליאני פבלו בראונה בקוריאה הדרומית. ההסכם קבע העדפות מכס בין שתי המדינות, שהובילו לקידום יצוא קוריאני של כלי רכב וחלפים, מוצרים אלקטרוניים, טקסטיל, אוניות ודשנים, ואילו צ'ילה קידמה יצוא של מוצרים כמו עיסת עץ, עץ, פירות טריים, עפרות ברזל ופחם.
בשנות ה-80 חתמו צ'ילה וקוריאה הדרומית על הסכמים בנושא שירותי אוויר, הסכם בסיסי לשיתוף פעולה כלכלי וטכני והסכם תרבות. ב-3 ביוני 1990 הוקמה לשכת המסחר הצ'יליאנית-קוריאנית ואילו ב-20 במאי 1992 הוקמה קבוצה בין פרלמנטרית בין שתי המדינות. ב-2 בנובמבר 1993, קוריאה הדרומית תמכה בצירוף צ'ילה ל-APEC, למרות התנגדות מצד ארצות הברית ואוסטרליה, ולבסוף תמכה בנתינת מעמד חברות מלאה של צ'ילה בפורום שנערך ב-1994 באינדונזיה. לאחר מכן נחתם הסכם שיתוף פעולה מדעי וטכנולוגי (1996), הסכם הסגרה (1997), הסכם לקידום והגנה הדדית של השקעות (1999), הסכם לביטול ויזה לדרכונים דיפלומטיים (2000), הסכם למניעת מיסוי כפול ומניעת העלמת מס (2003). ישנם גם הסכמים שנחתמו בין צ'ילה לקוריאה הדרומית בענייני מכס, שימוש למטרות שלום באנרגיה גרעינית, הכרה הדדית ברישיונות הנהיגה, תוכנית החגים והעבודה, ביטוח לאומי ושיתוף פעולה בתחומי התעשייה הביטחונית. אבן דרך היסטורית במערכת היחסים בין שתי המדינות הייתה חתימת הסכם הסחר החופשי בין צ'ילה לקוריאה הדרומית, שנמצא בתוקף מ-1 באפריל 2004, שהפך לחתימה הראשונה בין מדינה מאמריקה הלטינית למדינה אסייתית.
לרגל חגיגות ה-200 בצ'ילה, קוריאה הדרומית העניקה למדינה העתק של פגודת הדבוטאפ שהותקנה בשנת 2011 בפארק אורוגוואי, במחוז פרובידנסיה . בשנת 2015, שגריר דרום קוריאה בצ'ילה, יו ג'י-און, הביע את תנחומיו על הטרגדיה שהתרחשה בסערה שפקדה את צפון צ'ילה, והודיע גם על תרומת 100,000 דולר לטובת הקורבנות. בשנת 2016 נפתח מרכז שיתוף פעולה אנטארקטי בין המכון הצ'יליאני לאנטארקטיקה והמכון לחקר הקוטב הקוריאני. בסיס המלך Sejong של דרום קוריאה ממוקם באי המלך ג'ורג', המהווה חלק מהטריטוריה הצ'יליאנית האנטארקטית.
ביקורים רשמיים

הנשיאים הבאים של צ'ילה ודרום קוריאה ערכו ביקורים רשמיים הדדיים:
האדמירל חוסה טוריביו מרינו, חבר הוועד המנהל מצ'ילה לדרום קוריאה בספטמבר 1974.
הנשיא אדוארדו פריי רואיס-טאגלה לדרום קוריאה בנובמבר 1994.
הנשיא ריקארדו לאגוס לדרום קוריאה בפברואר 2003.
הנשיא רו מו-היון לצ'ילה בנובמבר 2004.
הנשיא ריקארדו לאגוס לדרום קוריאה בנובמבר 2005.
הנשיאה מישל בצ'לט לדרום קוריאה בנובמבר 2009.
הנשיא סבסטיאן פיניירה לדרום קוריאה במרץ 2012.
הנשיא לי מיונג-באק לצ'ילה ביוני 2012.
הנשיאה פאק גון-הייה לצ'ילה באפריל 2015.
קשרי עסקים

בהסכם הסחר החופשי שנחתם בין צ'ילה לקוריאה הדרומית, הוגדרה מסגרת חוקית המגדירה את התעריף עבור סחורות ושירותים המיוצרים ונסחרים בין שתי המדינות, וכן פרקים על השקעות זרות ורכישות ממשלתיות. ישנו מנגנון לפתרון מחלוקות וועדות טכניות שונות הנפגשות באופן קבוע כדי להעריך סוגיות ספציפיות של פעולת ויישומה של ה-FTA. הם מדווחים על עבודתם לנציבות הסחר החופשי, גוף שנועד להעריך מדי שנה את התקדמות העמידה בהתחייבויות המוסכמות ב-FTA ולהגדיר משימות לוועדות במטרה להעמיק את ההסכם.
בשנת 2016 הסתכם הסחר בין שתי המדינות בכ-5,864 מיליון דולר. המוצרים העיקריים שיוצאו על ידי צ'ילה היו עפרות נחושת וכסף ועיסת עץ מאקליפטוס, ואילו אלה שיוצאו על ידי קוריאה הדרומית לצ'ילה היו כלי רכב, טנדרים ומנועי סילון. בסוף 2016 הודיעו שתי המדינות על תחילת משא ומתן חדש להרחבת ה-FTA.
נציגויות דיפלומטיות

צ'ילה מחזיקה בקוריאה הדרומית שגרירות בסיאול וקונסוליית כבוד בפוסאן.
קוריאה הדרומית מחזיקה בצ'ילה שגרירותה בסנטיאגו דה צ'ילה וקונסוליית כבוד בפוארטו מונט.
יום המחול הבין-לאומי

יום המחול הבין-לאומי מצוין בכל שנה ב-29 באפריל לכבודה של אמנות המחול בשלל הופעות וסדנאות בכל רחבי העולם. צוין לראשונה בשנת 1982 על ידי ארגון המחול הבינלאומי (אנ').
רקע

מועד ציונו של היום אינו מסמל אירוע בתולדות המחול, אך מזוהה עם תאריך לידתו של הרקדן הצרפתי ואחד מחלוצי הבלט ז'אן ג'ורג' נובר. להקות ומרכזי מחול רבים ברחבי העולם נוהגים לציין יום זה בסדנאות, מופעים ושיעורים פתוחים לקהל הרחב.
יום המחול נוסד על ידי ארגון המחול הבינלאומי, שהוא ארגון גג לכל סגנונות המחול השונים. הארגון ממוקם בפריז, והוא מאגד את להקות המחול, בתי הספר, הסתדרויות והאיחודים החשובים ביותר של המחול בכל העולם. הארגון מוכר כארגון בינלאומי על ידי אונסק"ו ("UNESCO"). ארגון המחול ייסד את יום המחול הבינלאומי על מנת לקדם את אמנות המחול, להגדיל את המודעות הציבורית ולתת במה למרכזי מחול להציג את עבודותיהם בפני הקהל הרחב ובפני משקיעים ומעניקי חסות.